HELP! Die kunstenaar het sketse vir 'n prenteverhaal gemaak, maar by twee sketse staan niks geskryf nie. Skryf nou onderskrifte by die twee prente sodat die tydskrif gedruk kan word.
Nog 'n voorbeeld van drukwerk wat jy natuurlik baie goed ken en baie lief voor is, is die storieboek . Daar is miljoene der miljoene stories vertel en boeke geskryf deur al die jare. Sonder storieboeke sou jou lewe baie arm gewees het. Een van die heel lekkerste dinge in die lewe is om 'n storie of storieboek te lees!
Hoe word 'n storieboek gemaak? Net soos met koerante en tydskrifte, is daar 'n hele span mense wat 'n bydrae lewer. Die heel belangrikste is natuurlik die persoon wat die storie skryf. Ons noem hom of haar 'n skrywer of outeur.